32001D0662
L 232/28
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 7 август 2001 година
за изменение на Решение 94/467/ЕИО относно определяне на здравните условия за транспорта на еднокопитни животни от една трета страна в друга в съответствие с член 9, параграф 1 от Директива 91/496/ЕИО
(нотифицирано под номер С(2001) 2482)
(текст от значение за ЕИП)
(2001/662/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/496/ЕИО на Съвета от 15 юли 1991 г. относно определяне на принципите на организация на ветеринарните проверки на животни, въведени в Общността от трети страни, и за изменение на Директиви 89/662/ЕИО, 90/425/ЕИО и 90/675/ЕИО (1), последно изменена с Директива 96/43/ЕО (2) и по-специално член 9, параграф 1, буква в) от нея,
като има предвид, че:
(1)
Директива 90/426/ЕИО на Съвета от 26 юни 1990 г. относно ветеринарно-санитарните условия, регулиращи движението и вноса от трети страни на еднокопитни животни (3), е последно изменена с Решение 2001/298/ЕО (4).
(2)
Решение 92/260/ЕИО на Комисията (5), последно изменено с Решение 2001/619/ЕО (6), определи ветеринарно-санитарните условия и ветеринарното сертифициране за временното допускане на регистрирани коне. Настоящото решение изисква, наред с другото, известен период на пребиваване в страната-изпращач. Пребиваването в държави-членки или в определени изброени трети страни може, обаче, да се вземе предвид при изчисляването на разглеждания период, при условие че са изпълнени поне същите ветеринарно-санитарни изисквания.
(3)
Решение 94/467/ЕО на Комисията (7) определи ветеринарно-санитарните условия за транзита на еднокопитни животни от една трета страна в друга в съответствие с член 9, параграф 1 от Директива 91/496/ЕИО. Подробностите относно ветеринарно-санитарните условия са тези, определени в Решение 92/260/ЕИО.
(4)
Настоящата ситуация усложнява ненужно транзита през държави-членки на определени еднокопитни животни, които биха могли да се ползват от временно допускане или постоянен внос в Общността. Целта на настоящото решение е да се улесни транзитът на регистрирани коне.
(5)
Предвидените в настоящото решение мерки са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Добавя се трети параграф към член 1 от Решение 94/467/ЕО, както следва:
„3. Без да се засягат разпоредбите на параграф 2 и само в случая на регистрирани коне, списъкът на страните в третото тире на буква г) от раздел III на сертификати А, Б, В, Г и Д в приложение II към Решение 92/260/ЕИО се заменя със списъка на третите страни в групи А до Д в приложение I към Решение 92/260/ЕИО“.
Член 2
Адресати на настоящото решение са държавите-членки.
Съставено в Брюксел на 7 август 2001 година.